Zietsies at 104 Putney | LekkeSlaap
Zietsies at 104 Putney bied selfsorgverblyf in Brixton, minder as 200 m vanaf Zietsies Gastehuis. Die ateljeewoonstelle is op die hoek van Putney- en Chiswickstraat en bied die nodige geriewe vir selfsorg.
Elke woonstel is individueel versier en het 'n dubbelbed, sitarea, kombuisie en 'n en suite-badkamer met 'n stort. Die kombuisies is met 'n tweeplaatstoof, yskas, mikrogolf, broodrooster en ketel toegerus. Potte en panne word ook voorsien, asook eetgerei en breekware. Koffie en 'n dompelpot, tee, suiker en melk is beskikbaar. Die badkamer het gesighanddoeke, handdoeke, seep, sjampoe en lyfroom. Die eerste rol toiletpapier word voorsien. Die slaapkamer- en leefarea het 'n verwarmer, haardroër en muskietafweermiddel. Gratis optiesevesel-WiFi is beskikbaar.
Indien gaste nie self wil kook nie, voorsien Zietsies Gastehuis ontbyt en aandete as dit vroegtydig versoek word.
Daar is 'n biblioteek wat gaste kan gebruik. Daar is nie tans 'n wasmasjien nie, maar wasgoed kan ook op versoek deur Zietsies se personeel gedoen word. 'n Strykyster en -plank is beskikbaar. Die woonstelle word daagliks skoongemaak.